På dette tidspunkt havde det norske rigsråd besluttet at tage Christian til konge, men i den følgende vinter kom Karl Knutson personlig til Norge og blev kronet i [[Trondhjem]] i december 1449. [[Halmstadmødet]]s afgørelse blev imidlertid meget gunstig for Christian, idet de 24 danske og svenske rigsråder, der mødtes den [[2. maj]] [[1450]], bestemte, at Karl skulle give afkald på Norge, og at den længst levende af de to konger skulle anerkendes i alle 3 riger, mens spørgsmålet om Gotland blev udsat igen. Uvillig måtte Karl Knutson bøje sig for denne beslutning, og Christian kunne drage til Norge for at blive kronet i [[Nidarosdomen|domkirken]] den [[2. august]] [[1450]]. I [[Bergen]] sluttedes den [[29. august]] 1450 en nøje forening mellem Danmark og Norge, og da Dorothea havde født kongen en søn, fik denne navnet Oluf efter Norges skytspatron.<ref name="Salm 885"/>
Historie Biblioteks-_og_informationsvidenskab